طوطی
طوطی آلیر بیر گون آروادین بیری
آلجاق همین دونور بازاردان گئری
گونده وئریر طوطیه دن دوش یئییر
آغیز آچاندا اونا هرزه دییر
بوسوز یامان اینجیدیر او آروادی
قورخور اری باخ اشیده هرزادی
کدرله نیر غصه باغرینی یاریر
طوطی نی تئز آلدیغینا قایتاریر
تئز اونا تعریف ائلییر جریانی
تربیت ائت بیرآز سن بو حیوانی
توکانچی چوخ چوخ بو ایشی پیسلییر
تربیته بیر هفته واخت ایستییر
بیر هفته دن سونرا قایتاریر یئنه
طوطی نی تا ائوده دانیشا دینه
داها گورور طوطی آلیب تربیت
سیناماغا ایلییر آرواد نیت
حاضیرلاییر باشیندا هر جور سئوال
خبر آلیر طوطی دن او دالبادال
ائوده منی بیر کیشیله گورنده
دوداقلاردان دادلی اوپوش درنده
نه دییه بیلرسن گوزووه گوروندو ؟
جاواب وئریر من دییرم اریندی
اولسا ایکی باخ نئجه ایشلر باشین
دییر بیری ارین بیری ده قارداشین
بیردن اوچ اولدو نئجه سویلییرسن؟
اوچ دنه یه ایندی سن نه دییرسن
طوطی دییر گوردون ایندی هرزه سن
بونا نه دییر؟ هرزه دییل سن نه سن؟
یوخ یالانین آی خانیم اصلا یئری
اولمالی دی هر آروادین بیر اری
عربلی
گؤنده ر
بؤلوم : وطن
prs_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pbt_Arab